עסקאות עם רוחות

רוחות והשימוש בהן ליצירת השפעות קסומות באין פליי.

הנה החוקים לשימוש בשירותיהן של רוחות:

חוק מספר 1: אין אשראי. אתם רוצים שהרוחות יעשו עבורכם משהו, תצטרכו לשלם. אלא אם נאמר אחרת אז רוח לא מרגישה שום חובה או מחויבות להגיש לדמות שלכם עזרה. רוב הרוחות לא מרגישות שום יראה כלפי גארו בוגר וגם בכיר זה לא כל כך מרשים שהן יסייעו לכן ולא משנה כמה פולניות או פטריוטיות או איומים תזרקו לשם. קודם תשלם ואחר כך תקבל. בדרגת מחנך מתחילים לקבל יותר כבוד עד שאולי תהיה רוח מוכנה לעבוד עבור גארו בעבור הכרת התודה של המחנך לבדה, אבל זה קורה רק עם רוחות קטנות וחלשות.

ישנם גארו ורוחות שאפשר וניתן לאיים עליהם ולפקוד עליהם שיבצעו בשבילכם דברים, לפעמים אפילו ללא תשלום. ישנם רוחות שרוצות גם תשלומים לא רגילים. שימו לב שהדברים משתנים בין רוחו לרוח ובין גארו לגארו, אבל קיים יחס ישיר בין ההתנהגות של הגארו לרוח לבין מה שהרוח תעשה בשביל הגארו.

מתי רוחות כן יסכימו לעבוד בעבור תשלום עתידי? אין לזה חוקים קבועים אבל זה עלול לקרות כאשר:

* התשלום המובטח ממש ממש גבוה.
* כאשר הטוטם של הדמות ערב לה.
* כאשר המוניטין של הדמות אצל הרוח הספציפית הזאת גורם לה לחשוב שהיא יכולה לבטוח בשמאן.

חוק מספר 2: רוחות לא נותנות שירותים מידיים. קודם צריך להעיר את הרוח בטקס. אחרי זה צריך לבקש ולהתמקח ואז לשלם עבור השירות ורק אז מקבלים את מה שרציתם. אם עשיתם את העבודה קודם, נהדר, אם לא, לא תקבלו. אפשר להעיר רוח ולהחזיק אותה עירנית עם נותנים לה תשומת לב יום יומית. אפשר לדון ולשלם לרוחות בעבור שירותים מבעוד מועד. השקעת הזמן והמאמץ על דברים כאלו היא כמו ההשקעה ביצירה של טאלן. רוצים שהרוח של העץ תכה את הפומורים שסביבה? אין בעיה, תעירו את רוח העץ בטקס של שעה, תתחברו אליו, תשקו אותו במשך שבוע, תורידו מהעלים שלו כנימות במשך עוד שבוע ואז הוא יהיה מוכן לעשות זאת. אבל אם בלהט קרב תצעקו לרוח של עץ רנדומאלי להכות את הפומורים לעומדים לידו לא יקרה כלום, כמו לדבר לעץ.

חוק מספר 3: חלק מהיכולת של שמאן עם הרוחות תלויה במוניטין שלו. אם יצא לשמאן מוניטין של מישהו שמתעלל ברוחות, מבטיח תשלום ולא מקיים או מכריח אותן לעשות עבורו שירותים בלא שום תשלום הדמות תגלה עצמה מתקשה בזימונים כי יצא לה שם רע. אם יצא לשמאן מוניטין של מישהו שמאיים על רוחות בשביל לקבל שירותים אז הן ימנעו ממנו. אם יצא לשמאן מוניטין של מישהו שגם פגע ברוחות שלא הסכימו לו אז הן עשויות להיות עוינות. שמאנים טובים יודעים שטקטיקת האיומים יכולה לעבוד מול רוח קטנה אבל יום אחד הם יצטרכו לדבר עם רוח גדולה מהם ואז המוניטין הרע עלול לעלות להם קשות.

חוק מספר 4: מתנת הפיקוד על רוחות טובה רק לדברים פשוטים וקצרי טווח. תתנו פקודה לרוח שחלשה מכם עם המתנה הזאת היא תבצע אותה אבל אל תצפו לעבודה איכותית. 99% מהרוחות לא אוהבות שפוקדים עליהן ככה. הן ימצאו פירושים עקלקלים ונוקמניים לפקודה של הדמות. כאשר תסתיים השפעת המתנה כעבור כמה דקות הן יחזרו לנקום ואולי גם יביאו חברים לעזור. כל שמאן טוב יודע שלפקוד על רוח להיקשר לפטיש או טאלן יצור קשר רעוע מאוד. קשר כזה, אם לא יחזקו אותו כפליים מקשירה רגילה של פטיש או טאלן, הרוח תפרוץ החוצה ברגע שתהיה לה האפשרות ולרוב ברגע שזה יגרום הכי הרבה נזק.

חוק מספר 5: רוחות מלוות, כאלו ששילמתם עליהן XP פטורות מהחוקים שהוזכרו כאן וכפופות לחוקים שניתנו עבורן באופן פרטני מהמנחים. בעיקרון, דמויות לא מלוות ע"י מספר רוחות גדול מדרגת המעמד שלהן. להשיג רוח מלווה זה כמו ליצור פטיש. צריך להתחבר עם הרוח ולהרוויח את נאמנותה. אין טקס שקושר את הרוח לדמות, היא נשארת כי היא רוצה להישאר. אם הרוח מקבלת יחס רע אז היא תפסיק להיות נאמנה ותלך. גם על הטריטוריה שלכם, ואפילו על הקיירן לא ישמרו רוחות שלא נקנו ב-XP ורול פליי.

חוק מספר 6: רוחות הן לא סופרמן. יש להן תכונות וסטטיסטיקות ומתנות מוגדרות בדיוק כמו לגארו. אי אפשר להשתמש ב'רוח' בתור כוח רחב הגדרה שעושה כל דבר.

חוק מספר 7: רוחות קיימות באומברה, הן לא מתגשמות בעולם האמצעי\פיזי\אנושי. יתכנו רוחות שיכולות לעבור את המעטפת אבל זה נדיר והופך נדיר יותר ככול שהמעטפת מתעבה. לרוחות שמסוגלות להתגשם או להשפיע דרך המעטפת רשום דירוג מעטפת אותו הן יכולות לעבור. רוח יכולה להיות צמודה לחפץ או תופעה גשמית בעולם הפיזי, אבל אז הפעולות שלה קשורות ליכולות של החפץ או התופעה הפיזית. עץ פיזי לא יכול לרוץ גם אם הרוח בתוכו ערה. רוחות ככלל לא אוהבות להיות בעולם הפיזי ולא נוטות להישאר שם הרבה זמן.